Tüli jätkub: Real tegi Hispaania kohtule kaebuse Viniciust rassistlike väljenditega kostitanud fännide kohta (3)
Pühapäevasest vahejuhtumist Valencia ja Real Madridi vahelises kohtumises, kus viimaste ründajat Viniciust kostitati rassistliku sõimuga, teatati nüüd ka Hispaania prokuratuurile.
Kõnealune matš, mis lõppes Valencia 1:0 võiduga, peatati teisel poolajal, kui Vinicius andis kohtunikele märku Valencia fännide rassistlikust käitumisest. Pärast matši, kus 22-aastane Brasiilia koondislane vägivaldse käitumise eest minema oli saadetud, ütles ta, et La Liga kuulub rassistidele. Real tegi esmaspäeval kohtule avalduse, milles teatati muuhulgas, et sellised rünnakud kujutavad endast ka vihakuritegu.
Ühes esmaspäeval tehtud sotsiaalmeediapostituses sõnas Vinicius omalt poolt: "Mis on puudu, et neid inimesi karistada? Ja sama teha klubidega? Miks ei tee sponsorid mitte midagi? Kas televisioonikanalid ei viitsi seda barbaarsust igal nädalavahetusel edastada? Probleem on väga tõsine ja pressiteated ei tööta. Tegu pole enam jalgpalliga ning see kõik on ebainimlik."
Kõige eelmainitu peale võttis Twitteris sõna ka Hispaania jalgpalliliidu president Javier Tebas, kelle sõnul polnud Vinicius varasemalt kahel korral ilmunud koosolekule arutamaks, mida rassismivastases võitluses teha. "Enne, kui on soov Hispaania kõrgliigat kritiseerida ja laimata, tuleb end asjadega korralikult kurssi viia," oli 60-aastase Tebase esimene sõnum.
A cada rodada fora de casa uma surpresa desagradável. E foram muitas nessa temporada. Desejos de morte, boneco enforcado, muitos gritos criminosos... Tudo registrado.— Vini Jr. (@vinijr) May 22, 2023
Mas o discurso sempre cai em “casos isolados”, “um torcedor”. Não, não são casos isolados. São episódios… pic.twitter.com/aSCMrt0CR8
Vinicius kritiseeris postitust selle eest, et see oli suunatud temale rassistide asemel. Ta lisas, et soovib Hispaania kõrgliiga poolt erinevate meetmete ja karistuste kasutusele võtmist. Tebas vastas, et ei Hispaania ega La Liga pole rassistlikud.
"Oleme sellel hooajal saanud teateid üheksast rassismijuhtumist. Selgitame alati kurjategijad välja ja edastame kaebused vastavatele asutustele, kellel on õigus neid karistada. Ükskõik kui vähe neid on, meie pingutused on antud valdkonnas suured. Me ei saa lubada, et võistluse mainet, mis on eelkõige ühtsuse sümbol ning kus fännid igal nädalal austuse ja armastusega tervitavad üle 200 mustanahalist mängijat, rikutakse," seisis Tebase teises postituses.
1. Neither Spain nor @LaLiga is racist, it is unfair to say this.— Javier Tebas Medrano (@Tebasjavier) May 22, 2023
2. At @LaLiga we report and go after racism in the strongest possible way within our remit.
3. We have reported nine instances of racist insults this season (eight have been against @vinijr). We always identify… https://t.co/KFXHOJv6cb
Valencia andis omalt poolt teada, et politsei on tuvastanud ühe rassistlikke žeste teinud fänni ning et klubi teeb pidevat koostööd politseiga kinnitamaks kõigi teiste võimalike õigusrikkujate isikuid. "Valencia CF on alustanud distsiplinaarasja algatamist, taotleb asjaga seotud olnud fännidele eluaegset staadionikeeldu ning teeb ametivõimudega tihedat koostööd," seisis teadaandes.